Publication: Magyar Közlöny
Issue: MK-2000-127 (Year: 2000, Number: 127)
Era: 1990-2004
Section: a foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.)
Paragraph Index: 604

(10) Az Flt. 41/A. §-a szerinti rehabilitációs hozzájárulás összegének meghatározásához a foglalkoztatási kötelezettség teljesítésekor számba vett, valamint a dotáció igénylésénél figyelembe vett megváltozott munkaképességű dolgozókról a munkáltató havonta nyilvántartást vezet, amelyet öt évig köteles megőrizni. A nyilvántartás a dolgozó természetes személyazonosító adatain kívül a társadalombiztosítási és adóazonosító jelét, a munkaképesség változás mértékét, illetőleg a 28. § (3) bekezdés szerint a fogyatékosság tényét, továbbá az ezek igazolását szolgáló okirat kiállítójának megnevezését tartalmazza.”

Source: https://magyarkozlony.hu/hivatalos-lapok/6b6c4a25db41bbe106c6b7fd6f339c99e703d23c/dokumentumok/b64b5ca31d2b7868e0aab6e16cfc1d63e496de18/letoltes